CELEX: 62020CN0332
Language: bg
Date: 2020-07-22 00:00:00
Title: Дело C-332/20: Преюдициално запитване от Consiglio di Stato (Италия), постъпило на 22 юли 2020 г. — Roma Multiservizi spa, Rekeep spa/Roma Capitale, Autorità Garante della Concorrenza e del Mercato

5.10.2020   
            
            
               BG
            
            
               Официален вестник на Европейския съюз
            
            
               C 329/6
            
         
      Преюдициално запитване от Consiglio di Stato (Италия), постъпило на 22 юли 2020 г. — Roma Multiservizi spa, Rekeep spa/Roma Capitale, Autorità Garante della Concorrenza e del Mercato
      (Дело C-332/20)
      (2020/C 329/08)
      Език на производството: италиански
      
         Запитваща юрисдикция
      
      Consiglio di Stato
      
         Страни в главното производство
      
      
         Жалбоподатели: Roma Multiservizi spa, Rekeep spa
      
         Ответници: Roma Capitale, Autorità Garante della Concorrenza e del Mercato
      
         Преюдициални въпроси
      
      
                  1)
               
               
                  В съответствие ли е с правото [на Европейския съюз] и с правилното тълкуване на съображения 14 и 32, както и на членове 12 и 18 от Директива 2014/24/ЕС (1) и член 30 от Директива 2014/23/ЕС (2), също и във връзка с член 107 ДФЕС, за целите на определянето на минималния праг от 30 % за участието на частния съдружник в смесено публично-частно дружество в процес на учредяване, праг, счетен за подходящ от националния законодател при прилагането на принципите [на правото на Европейския съюз], установени от общностната съдебна практика, да трябва да се вземе предвид единствено формалният състав на този съдружник или администрацията, която провежда обществената поръчка, може или дори трябва да вземе предвид собственото си непряко участие в конкуриращия частен съдружник?
               
            
                  2)
               
               
                  При утвърдителен отговор на първия въпрос съгласувано и съвместимо ли е с принципите [на правото на Европейския съюз], и особено с принципите на конкуренция, на пропорционалност и на пригодност администрацията, която провежда процедурата за обществената поръчка, да може да изключи от участие в процедурата конкуриращия частен съдружник, чието ефективно участие в смесеното публично-частно дружество в процес на учредяване, в резултат на установеното пряко или непряко публично участие фактически е по-малко от 30 %?
               
            
         (1)  Директива 2014/24/ЕС на Европейския парламент и на Съвета от 26 февруари 2014 година за обществените поръчки и за отмяна на Директива 2004/18/ЕО (ОВ L 94, 2014 г., стр. 65).
      
         (2)  Директива 2014/23/ЕС на Европейския парламент и на Съвета от 26 февруари 2014 от 26 февруари 2014 година за възлагане на договори за концесия (ОВ L 94, 2014 г., стр. 1).